Ego Odo, dux Burgundię, notum facio omnibus tam presentibus quam futuris et coram omnibus recognosco quod non habeo nec habere debeo, neque heredes mei debent habere aliquam custodiam aut aliquod tenementum in villa Besuensi, et in hominibus ejusdem villę, nisi de consensu et licentia Lingonensis episcopi, et hoc ratum facio et confirmo auctoritate sigilli mei quod presenti scripto in testimonium apponi feci. Actum anno Domini millesimo ducentesimo quarto, mense februarii.